Publication: Magyar Közlöny
Issue: MK-2005-139 (Year: 2005, Number: 139)
Era: 2004-2010
Section: 8. § A 2003. évi CXXX. törvény a következõ IV. Fejezettel egészül ki, és a jelenlegi IV. Fejezet jelölése V. Fejezetre, a jelenlegi V. Fejezet jelölése VI. Fejezetre módosul:
Paragraph Index: 54

(4) Ha a nyomozó hatóság lefoglalás vagy számítástechnikai rendszer útján rögzített adatok megõrzésére kötelezés elrendelését, illetõleg biztosítási intézkedés és zár alá vétel alkalmazását tartja szükségesnek olyan bizonyítási eszköz, elkobzás alá esõ dolog vagy vagyonelkobzás alá esõ vagyon tekintetében, amely az Európai Unió valamely tagállama területén található, elõterjesztést tesz az ügyésznek az (1) bekezdésben meghatározott határozat meghozatala, vagy annak bíróságnál történõ indítványozása iránt. 67/J. § (1) A magyar igazságügyi hatóság kérheti a végrehajtó tagállam igazságügyi hatóságától, hogy a határozatot a magyar jogszabályokban foglaltak szerint hajtsa végre. Ebben az esetben az alkalmazandó magyar jogszabályokat a tanúsítványban részletesen ismertetni kell.

Source: https://magyarkozlony.hu/hivatalos-lapok/daa46b71922d2a1b8024fc30b6aaf840c9b7dc2e/dokumentumok/2ea2a2d80602873adf78110e9ceb3e2ecd573138/letoltes